อาบน้ำผสมผงข้าวโอ๊ต อาบน้ำแช่ถุงข้าวโอ๊ต
Colloidal oats เป็นข้าวโอ๊ตแบบพิเศษ ไม่ได้เอาไว้กินเหมือนข้าวโอ๊ตทั่วไป แต่เอามาบดจนเป็นผงละเอียด แล้วใช้ทำแชมพู เจลโกนขนโกนหนวด หรือครีมบำรุงผิวแทน Colloidal oats อุดมไปด้วยแป้งแบบ starch ที่นอกจากจะมีสารต้านอนุมูลอิสระแล้ว ยังเพิ่มความชุ่มชื้นและต้านการอักเสบด้วย ถือเป็นสารที่ใช้ลดการระคายเคือง ปกป้องผิวได้ดีเชียวล่ะ ตามร้านขายอาหารสุขภาพหรือในซูเปอร์ตามห้างใหญ่ๆ ก็น่าจะมี colloidal oats ขายแหละ หรือคุณจะทำ colloidal oats เองซะเลย ด้วยเครื่องเตรียมอาหารนี่แหละ แค่เอาข้าวโอ๊ตธรรมดาที่ไม่ใช่สำเร็จรูปมาบดในเครื่องผสมอาหาร หรือเครื่องบดอาหารอื่นๆ จนได้ผงข้าวโอ๊ตบดละเอียด ห้ามเหลือแผ่นใหญ่ๆ ไว้เด็ดขาด จะทำเตรียมไว้เยอะแค่ไหนก็ได้ จะน้อยพอใช้หรือทำเก็บไว้เป็นถุงๆ ก็ไม่ว่ากัน อาบแต่ละครั้งต้องใช้ผงข้าวโอ๊ตประมาณ 1/3 ถ้วย ให้คุณเติมอ่างด้วยน้ำอุ่นหรือน้ำอุณหภูมิห้อง จากนั้นระหว่างรอ ให้เทผงข้าวโอ๊ตลงในน้ำที่กำลังไหลลงมาเป็นสาย ข้าวโอ๊ตจะได้กระจาย ละลายกลายเป็นน้ำข้าวโอ๊ตได้ดี ไม่กลายเป็นเศษตกตะกอนที่ก้นอ่าง ตีน้ำผสมให้เข้ากันอีกที จะได้แน่ใจว่าข้าวโอ๊ตละลายหมด ไม่จับตัวกันเป็นก้อน ก็เหมือนการอาบในน้ำแช่ถุงข้าวโอ๊ต พอน้ำข้าวโอ๊ตได้ที่แล้ว ก็เอาลูกลงไปแช่ในอ่างได้เลย ต้องระวังเหมือนเดิม เพราะข้าวโอ๊ตผงจะทำเอาอ่างคุณลื่นน่าดู ปล่อยให้ลูกแช่ตัวในน้ำข้าวโอ๊ตประมาณ 15 - 20 นาทีเหมือนเดิม แต่คราวนี้แทนที่จะใช้ถุงข้าวโอ๊ตหรือฟองน้ำ ให้ใช้มือคุณวักน้ำสีนมๆ ในอ่างขึ้นมารดตามตัวลูกเอง พออาบเสร็จให้ซับตัวลูกให้แห้งด้วยผ้าเช็ดตัวสะอาดๆ ห้ามเช็ดถูแรงเด็ดขาด เท่านี้ก็เรียบร้อย ถ้ายังมีอาการ จะอาบน้ำแบบนี้ให้ลูก 1 หรือ 2 ครั้งต่อวันก็ได้ แต่ถ้าปรึกษาคุณหมอแล้วบอกว่าหลายครั้งกว่านั้นได้ ก็ทำตามนั้นเลย ข้าวโอ๊ตถือเป็น "สุดยอดอาหาร" ไม่ใช่แค่เอาไว้กินแต่ยังช่วยบรรเทาได้หลายอาการ ทั้งเพิ่มความชุ่มชื้น ลดอาการคัน บำรุงผิว แถมมีสารต้านอนุมูลอิสระ และสรรพคุณแก้อักเสบอีกต่างหาก นอกจากนี้ยังช่วยป้องกันผิวจากแสงแดด และการอักเสบจากโรคผิวหนังบางชนิดด้วย เดี๋ยวนี้ตามซูเปอร์มาร์เก็ตส่วนใหญ่ก็มีข้าวโอ๊ตขายกันทั้งนั้น แต่ถ้าเป็นไปได้ให้เลือกข้าวโอ๊ตเต็มเมล็ด หรือ Whole oats อย่าเอาแบบสำเร็จรูป เพราะจะใช้ทำน้ำอาบได้ดีกว่า ยิ่งพวกแต่งกลิ่นแต่งรสนี่อย่าไปเอาเลย เทแผ่นข้าวโอ๊ต หรือ rolled oats ลงในถุงน่องไนล่อนหรือห่อผ้ามัสลิน ถ้าจะให้เด็กอาบ ก็ใช้ประมาณ 1/3 ถ้วย จากนั้นผูกให้เป็นถุง ข้าวโอ๊ตจะได้ไม่หกออกมา เพราะจุดสำคัญคือเอาผ้าห่อข้าวโอ๊ตไว้ให้น้ำไหลผ่าน ต้องกะปริมาณกับอุณหภูมิน้ำในอ่างให้พอดีกับตัวเด็กที่จะอาบ อย่าให้ร้อนไป แต่ก็ต้องอุ่นพอให้อาบสบาย ให้ข้าวโอ๊ตบรรเทาอาการระคายเคืองตามตัวได้เต็มที่ น้ำอุ่นไปจนถึงเท่าอุณหภูมิห้องนี่แหละกำลังดี แช่ถุงข้าวโอ๊ตในน้ำไว้ประมาณ 2 - 3 นาที ข้าวโอ๊ตจะค่อยๆ ซึมออกมาเป็นน้ำสีนมๆ นั่นแหละที่จะช่วยให้คุณหายคัน พอน้ำข้าวโอ๊ตซึมออกมาได้ที่แล้ว ก็เอาลูกลงไปแช่ในอ่างได้เลย แต่ระวังหน่อยนะ เพราะข้าวโอ๊ตจะทำเอาอ่างคุณลื่นน่าดูเลยล่ะ ปล่อยให้ลูกแช่ตัวในน้ำข้าวโอ๊ตประมาณ 15 - 20 นาที จากนั้นหยิบถุงข้าวโอ๊ตออกจากอ่าง ให้น้ำสีนมๆ นั่นค่อยๆ หยดรดตัวลูก แทนที่จะเช็ดๆ ถูๆ ให้เอาผ้าเช็ดตัวแห้งๆ ซับเบาๆ ตามตัวลูก จะได้ไม่ไปกระตุ้นให้เกิดอาการคัน
ซื้อผงข้าวโอ๊ตมา. ทำผงข้าวโอ๊ตเองซะเลย. เตรียมน้ำอาบ. เอาลูกลงอ่าง. อาบน้ำให้ลูก. ซับตัวให้แห้ง. หาซื้อข้าวโอ๊ต. ทำถุงข้าวโอ๊ต. เติมน้ำให้เต็มอ่าง. เอาถุงข้าวโอ๊ตแช่ในอ่าง. เอาลูกลงอ่าง. อาบน้ำให้ลูกแบบเบามือ. ซับตัวให้แห้ง.
https://www.wikihow.com/Relieve-Itching-from-the-Chicken-Pox-with-Oats https://www.wikihow.com/Relieve-Itching-from-the-Chicken-Pox-with-Oats
Bathing with Colloidal Oatmeal Bathing with an Oat Sachet